The 30 Minute Regex Tutorial - CodeProject 10,247,066 members (69,090 online) Sign in
My vote of 5Deb Kumar Ghosal11-Mar-13 0:17 Re: My vote of 5Jim Hollenhorst11-Mar-13 16:31 Last Visit: 31-Dec-99 18:00 Last Update: 5-Dec-13 0:50Refresh1 Rivierstroom te sterk vir polisiebakkie | News24
Rivierstroom te sterk vir polisiebakkie
andlt;’n Polisiebeampte het Maandag hom “asvaal” geskrik toe sy polisiebakkie deur ’n sterk stroom water van ’n laagwaterbrug in die Kruisrivier-gebied gesleur is. ’n Sakeman in die area het die bakkie met sy laaigraaf uit die water getrek.
Die verskil tussen ’n plaasbakkie en ’n polisiebakkie kan glo aan ’n rivier se vloei oor ’n laagwaterbrug gemeet word.Só meen Case van der Touw, ’n sakeman van Kruisrivier, nadat hy ’n polisiebakkie by ’n laagwaterbrug uit ’n rivier in dié gebied moes sleep.Die afgelope naweek se gietende reën in Uitenhage en omstreke het ook in die Kruis-rivier-gebied (só genoem omdat die Elands- en Swartkopsrivier hier saamvloei) kabbelende stroompies in bruisende strome omskep.Hiervan kan ’n polisiebeampte van die KwaNobuhle-polisiekantoor eerstehands getuig.“Dié polisiebeampte, a.o. Ashton Mew, was aan diens en op pad na ’n persoon in Kruis- rivier toe sy bakkie in die rivier wat oor die laagwaterbrug loop, opgelig en meegesleur is tot langs die brug,” het sers. Majola Nkohli, ’n polisiewoordvoerder, gesê.Volgens hom het die polisiebeampte dadelik uit die bakkie gespring toe hy sien die stroom het beheer oor die voertuig geneem.Van der Touw, wie se sandgroef naby die laagwaterbrug is, is gevra om die polisievoertuig uit die stroom te trek.“Die polisiebeampte was deurnat en het effens vaal om die kiewe gelyk toe hy hulp kom vra,” het Van der Touw gesê.Aanvanklik was Van der Touw skepties om ’n polisievoertuig van ’n ongelukstoneel te verwyder, maar nadat die nodige toestemming gegee is, is hy met sy werkers en ’n laaigraaf na waar die water deur die bakkie in die rivier gespoel het.“Ek het een van my werkers die koue water laat aandurf om ’n tou aan die bakkie se sleephaak te bind, en toe sleep ek dit met die laaigraaf uit.”Nkohli sê niemand is in die voorval beseer nie, en slegs die polisievoertuig het skade opgedoen.Van der Touw meen die stroom water was eenvoudig net té sterk vir die polisiebakkie, maar dat boere in hulle plaasbakkies sonder ’n hik of stoot deur dié water ry.